Zadnjih nekaj mesecev so potekali intenzivni tedenski sestanki v stavbi Europlaza za spremljanje in reševanje vprašanj v zvezi z opremljanjem. Čeprav je najemodajalec z opremljanjem zaključil šele po izteku pogodbenega roka 16. aprila 2019, je bil dosežen zadosten napredek, da je lahko EBA ohranil časovni načrt za premestitev vseh pisarn. Zunanji izvajalci in osebje EBA so z opremljanjem prostorov EBA v stavbi Europlaza (pohištvo, avdiovizualna oprema in IT oprema za končne uporabnike) končali do 31. maja 2019, rok za dokončno premestitev EBA iz Londona v Pariz pa je bil 2. junij 2019. Polno delovanje v Parizu se je začelo 3. junija 2019, ko so vsi uslužbenci začeli z delom na novem sedežu EBA v stavbi Europlaza.

EBA od 1. aprila 2019 pripravlja ključna srečanja v Parizu in drugih mestih v EU. Francoska centralna banka je zagotovila posebno podporo, saj je 16. in 17. aprila 2019 gostila odbor nadzornikov, eno javno posvetovanje pa je bilo organizirano tudi v stavbi Europlaza.

Do prihoda novega predsednika EBA 1. maja 2019 je kot začasni predsednik EBA deloval namestnik predsednika, ki je v imenu EBA tudi podpisal sporazum o sedežu. Ker so bili novi prostori v Parizu na voljo šele konec maja 2019, so se v vmesnem obdobju od aprila do maja 2019 uporabljale posebne ureditve, da bi se čim manj oviralo uslužbence EBA in v celoti zagotovilo neprekinjeno delovanje. Višje vodstvo deluje v Parizu od 30. marca 2019, ko je EBA v stavbi Europlaza (stavba, v kateri se nahajajo novi prostori EBA) pridobila omejeno število začasnih pisarn.

·7 milijonov eurov za najemnine in stroške stavb za pariške pisarne. EBA je do zdaj prejel 2,5 milijona eurov od tega zneska. Preostanek bo prejet v času trajanja najemne pogodbe za pisarne v Parizu.

Preselitev sedeža EBA ni vplivala na njegove naloge in pristojnosti, organizacijo njegove strukture upravljanja, delovanje njegove glavne organizacije in glavno financiranje.

EBA se je povezal tudi z uradom za protokol pri francoskem ministrstvu za evropske in zunanje zadeve ter s francoskimi carinskimi organi, da bi zagotovil nemoten postopek v zvezi s prihodom uslužbencev in njihovih družinskih članov v Francijo, zagotavljanjem posebnih dovoljenj za prebivanje in uporabo davčnih ugodnosti za EBA.

V sporazumu o sedežu je poleg zahtev v zvezi s Protokolom št. 7 o privilegijih in imunitetah Evropske unije določena ugodnost za uslužbence, ki bodo premeščeni iz Londona v Pariz, da so dvanajst mesecev po premestitvi pri nakupu osebnega vozila oproščeni plačila davka, ki je bila razširjena na uslužbence s francoskim državljanstvom. Sporazum o sedežu tudi zavezuje francosko vlado, da začne postopek za ustanovitev Evropske šole v pariški regiji. Svet guvernerjev Evropskih šol je odobril dokumentacijo o skladnosti predlagane Evropske šole, ki se bo predvidoma odprla v Courbevoieju septembra 2019. Ta dva podporna ukrepa bosta pomagala uslužbencem pri premestitvi, zlasti tistim z družinami s šoloobveznimi otroki.

Upravni odbor EBA je 4. marca 2019 odobril sporazum o sedežu, ki je bil nato 6. marca 2019 podpisan na slovesnosti v Parizu. EBA čaka na potrditev zaključka notranjih postopkov, ki so potrebni v Franciji, da lahko sporazum o sedežu začne veljati. Podpis sporazuma o sedežu ni vplival na delovanje in upravljanje EBA.

EBA je zagotovil potrebne informacije za izpolnitev te zahteve po poročanju. To je prvo poročilo na podlagi nove obveznosti poročanja in je objavljeno po 30. marcu 2019, saj je organ v Parizu začel polno delovati šele 3. junija 2019.

V členu 7 uredbe o EBA je določeno: „Lokacija sedeža Organa ne vpliva na izvajanje njegovih nalog in pooblastil, organizacijo njegove strukture upravljanja, delovanje njegove glavne organizacije ali na glavno financiranje njegovih dejavnosti, pri čemer lahko organ, kadar je to ustrezno, z agencijami Unije souporablja storitve za upravno podporo in upravljanje objektov, ki niso povezane z glavnimi dejavnostmi Organa.“

Kraj sedeža organa EBA je določen v členu 7 uredbe o ustanovitvi EBA (v nadaljnjem besedilu: uredba o EBA), ki jo je bilo zato treba spremeniti, da bi se lahko sedež preselil iz Londona v Pariz. Poleg spremembe sedeža so se s spremembo uredbe o EBA uvedle tudi nove zahteve za EBA v zvezi z njegovim sedežem in obveznost Komisije, da do 30. marca 2019 in potem vsakih 12 mesecev objavi poročilo o izpolnjevanju teh zahtev s strani EBA.

EBA se je odločil, da bo v skladu s strategijo za gostovanje in pred pričakovanim datumom izstopa Združenega kraljestva iz EU marca 2019 svoj podatkovni center preselil v okolje medagencijskega oblaka, ker njegove pogodbe za gostovanje podatkovnega centra potečejo leta 2019. EBA je v svojem programu za selitev podatkovnega centra iz leta 2018 v tesnem sodelovanju z Evropskim organom za zavarovanja in poklicne pokojnine (EIOPA) pripravil, načrtoval, poiskal izvajalca in v celoti izvedel prenos svojih gostujočih podatkov in infrastrukturnih storitev. To je zagotovilo, da delovanje agencije ni bilo moteno, izboljšalo varnost in znižalo stroške za enake ali kakovostnejše storitve.

EBA se je pridružil dvema medinstitucionalnima postopkoma za oddajo javnega naročila, ki ju vodi Evropski organ za vrednostne papirje in trge (ESMA), in sicer za storitve svetovanja na področju informacijskih in komunikacijskih tehnologij (IKT) (okvirna pogodba podpisana 8. oktobra 2018) ter za storitve svetovanja na področju upravljanja stavb (okvirno naročilo oddano 30. aprila 2019). Na podlagi pogodbe o svetovanju na področju IKT se bo znanje na področju IT obstoječih začasnih uslužbencev iz Združenega kraljestva preneslo na izvajalca, s čimer bo zagotovljeno, da se strokovno znanje v zvezi z vsemi aplikacijami in projekti IT ohrani pri EBA in se lahko shrani na strukturiran način.

5Sklepi

Glede na razpoložljive informacije preselitev sedeža EBA v Pariz in ureditvi upravnega sodelovanja z ESMA in EIOPA, opisani zgoraj, ki nista povezani z glavnimi dejavnostmi EBA, ne vplivajo na izvajanje nalog in pooblastil EBA, njegovo strukturo upravljanja, njegovo glavno organizacijo in financiranje njegovih dejavnosti.